**Dăruirea**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dăruirea

Într-o frumoasă dimineaţă

Cu soare dulce, în răsărit

Suind spre splendidul zenit,

O floare, s-a ivit din ceaţă

Pe o creangă ce-a-nverzit.

Ascunsă-n mugur s-a trezit

După-a ei lungă dormitare

Din iarna cea odihnitoare -

Şi-ncet şi lent, a-mbobocit

Sub razele, calde de soare.

Şi-a desfăcut corola dulce

Şi-a ei prezenţă a chemat

Prin al său suflu-nmiresmat,

Toţi flutaraşii să mănânce

Nectarul bun ce-a adunat.

Astfel a vrut să dăruiască

Al său meniu bun, delicios

Prin gestul, cel mai frumos,

Şi mai departe să crească

Un fruct aromat şi gustos.

Din nou cu drag să-l ofere

Şi pe acesta, spre hrănire

Prin cea mai sfântă dăruire,

Având în sine-o mângâiere

Că şi-a-mplinit a sa menire.

Astfel aş vrea, să fiu şi eu

Ca floarea cea dăruitoare

Sub razele calde de soare,

Asuns deplin în Dumnezeu

Cu fapte bune, jertfitoare!

Să-mpart nectarul adunat

Cu drag la toţi cei ce îl vor

Aşteptându-l cu mult dor,

Să crească fructul aromat

Spre hrana bună-a tuturor!

Să pot să-ajut prin voioşie

Pe cei flămânzi şi nevoiaşi

Ai lipsei,... zi de zi urmaşi,

Şi-n cea mai mare bucurie

La ce am, să-i fac părtaşi!

Să-nvăţ dela floarea curată

Ivită pe creanga cea verde

Maxima de mare-ncredere:

Căci dăruirea,... niciodată -

Prin împărţire nu se pierde.

Astfel, îndeplinind menirea

Ce ne-aparţine, tot mereu

Suind spre-al vieţii apogeu,

Vom confirma, că dăruirea

E-un atribut din Dumnezeu!

Flavius Laurian Duverna

29 martie 2008